**Massetesting av Covid-19:**

**Hvordan gjennomføres dette i praksis**

Avdeling for medisinsk mikrobiologi ved Molde sjukehus stiller med prøvetakingsutstyr og analyserer prøver. Skolen organiserer prøvetakning og frakter prøvene til avdeling for medisinsk mikrobiologi ved Molde sjukehus.

**Fremgangsmåte**

Beholderen for innsamling av nesepensler settes på bordet med lokket av. Kontaktlærer leverer pensel til de elevene som vil teste seg.

Klassen instrueres i å ta prøven selv «*så langt bak i nesen som mulig*». Jo lengre bak, jo bedre. Husk: «*Nesen går bakover, ikke oppover*».

Dersom eleven ikke klarer å stikke pinnen mer enn 2-3 cm inn i nesen skal han/hun ta prøve fra begge nesebor. Penselen skal da vris frem og tilbake i 10 sekunder i hvert nesebor. Penselen plasseres i beholderen uten at eleven berører beholderen.

Se instruksjonsvideo her:

<https://hustadvika.kommune.no/tjenester/koronaviruset/selvtest-for-barn-og-unge/for-elever-pa-ungdomsskole-og-videregaende-skole/>

Beholderne med ferdig gjennomførte tester merkes med klassens navn (i feltet fornavn) og skolens navn (i feltet etternavn) slik: 1HO1 Hustadvikavgs.

**Vurdering og rapportering av svar**

Svar gis ut elektronisk med klasse og skole som pasientnavn (elevene er anonyme).

Ved negativt svar: Fortsett skoledagen/uka.

Ved positivt svar: Klassen settes i karantene og alle elever i klassen må testes individuelt på kommunenes teststasjon.